
 10.8.2012
 BG
 Официален вестник на Европейския съюз
 L 213/9
 РЕГЛАМЕНТ ЗА ИЗПЪЛНЕНИЕ (ЕС) No 729/2012 НА КОМИСИЯТА
 от 8 август 2012 година
 за вписване на наименование в регистъра на храните с традиционно специфичен характер [Bratislavský rožok/Pressburger Kipfel/Pozsonyi kifli (ХТСХ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 509/2006 на Съвета от 20 март 2006 г. относно селскостопански и хранителни продукти с традиционно специфичен характер (1), и по-специално член 9, параграф 5, трета алинея от него,
 като има предвид, че:
 (1)
 В съответствие с член 8, параграф 2 от Регламент (ЕО) No 509/2006 заявката за регистрация на наименованието „Bratislavský rožok“/„Pressburger Kipfel“/„Pozsonyi kifli“, подадена от Словакия и получена на 4 февруари 2008 г., бе публикувана в Официален вестник на Европейския съюз
 (2).
 (2)
 Германия, Австрия и Унгария изразиха възражения относно регистрацията съгласно член 9, параграф 1 от Регламент (ЕО) No 509/2006. Техните възражения бяха счетени за допустими въз основа на член 9, параграф 3, първа алинея, буква а) от посочения регламент.
 (3)
 С писма от 11 ноември 2010 г. Комисията прикани съответните държави членки да пристъпят към необходимите консултации.
 (4)
 Комисията беше уведомена на 16 май 2011 г. за постигнато в рамките на шест месеца споразумение между въпросните държави членки, което съдържа изменения в първоначалната спецификация, а именно заличаването на изискването в заявката за регистрация името да бъде регистрирано със запазването, предвидено в член 13, параграф 2 от Регламент (ЕО) No 509/2006.
 (5)
 Това заличаване засяга използването на наименованието на продукта и следователно не може да се разглежда като несъществено по смисъла на член 11, параграф 3, буква в) от Регламент (ЕО) No 1216/2007 на Комисията (3).
 (6)
 В съответствие с член 9, параграф 5, втора алинея от Регламент (ЕО) No 509/2006 Комисията следва да повтори проучването, предвидено в член 8, параграф 1 от същия регламент.
 (7)
 Заявката за регистрация на наименованието „Bratislavský rožok“/„Pressburger Kipfel“/„Pozsonyi kifli“, изменена вследствие на горепосоченото споразумение, беше следователно публикувана в Официален вестник на Европейския съюз
 (4).
 (8)
 Тъй като Комисията не е получила никакви възражения съгласно член 9 от Регламент (ЕО) No 509/2006, названието следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 август 2012 година.
 За Комисията
 Председател
 José Manuel BARROSO
 (1) ОВ L 93, 31.3.2006 г., стр. 1.
 (2) ОВ C 320, 24.12.2009 г., стр. 41.
 (3) ОВ L 275, 19.10.2007 г., стр. 3.
 (4) ОВ C 286, 30.9.2011 г., стр. 24.
 ПРИЛОЖЕНИЕ
 Хранителни продукти, посочени в приложение I към Регламент (ЕО) No 509/2006:
 Клас 2.3. Захарни изделия, хляб, пасти, кейкове, бисквити и други печени изделия
 СЛОВАКИЯ
 Bratislavský rožok/Pressburger Kipfel/Pozsonyi kifli (ХТСХ)
 